cyanic-selkie/wikianc huggingface dataset:
Atlanterhavet
Kryssinger
Nordmennene Frank Samuelsen og George Harbo var de første til å ro over Atlanterhavet i 1896. De brukte 55 dager fra The Battery i New York til Scillyøyene utenfor kysten av Cornwall i England.
Benoit Lecomte er den første som har svømt over Atlanterhavet. Han brukte 72 dager på turen fra Hyannis i Massachusetts til Quiberon i Frankrike i 1998.
«Freia» (fregatt fra 1828)
«Freia» var en seilfregatt bygget på Marinens Hovedverft i Horten og sjøsatt 25. august 1828. Skipet ble bygget for Den kongelige norske marine og var byggenummer én ved verftet.
Skipet hadde en besetning på 344 mann og var 44,2 meter langt. Opprinnelig førte det 2 kanoner på 60 pund, 24 kanoner på 24 pund og 18 kanoner på 18 pund. I 1863 ble skipet bygget om til losjiskip, og i 1870 ble det hugget opp.
Konstruktør og hoveddriftskilde for fregattens konstruksjon var Norges første skipsbygningsinspektør, Carl Christian Lous (1782-1837).
En nøyaktig, 8 meter lang modell av skipet er utstilt i Marinemuseet i Horten.
Et militært bygg på Karljohansvern bærer samme navn og er kalt opp etter fregatten.
Rosa brus
Rosa brus er et tonebrus som består av alle hørbare frekvenser av lydsvingninger. Den blir brukt av lydteknikere når nye og avanserte høyttalere er under planlegging. Lyden ble kalt rosa brus for å skille med hvislelyden som kalles hvit lyd.
Rosa brus var lagt på lydteip eller på LP-plate og ble kjørt gjennom en forsterker som behandlet og slapp ut tilnærmet uendrede signaler, slik at høyttaleren fikk samme styrke påtrykk over hele toneregisteret. Lydmåling ble foretatt med audiometer i standard oppsett. Lydstyrken ble registrert i en graf kalt lydkurve. Denne kurven fortalte om konstruksjonen ga god gjengivelse over det hele, eller om noen av lydfrekvensene (tonene) ble dempet.
Enkelte produsenter la så stor vekt på lydkurven, at de solgte stereohøyttalere i par med tilnærmet samme kurve.
Kathryn Stockett
Kathryn Stockett (født 1969 i Jackson, Mississippi) er en forfatter fra USA. Hun er kjent for sin debutroman Barnepiken (The Help) som kom ut i USA i 2009 og på norsk i 2010. Romanen på 496 sider klatret til toppen på bestselgerlistene i USA få måneder etter at den ble gitt ut. Boken ble filmet i 2011 og ble en suksess i USA, den hadde norgespremiere i oktober 2011 med titelen Barnepiken. I hovedrollene finner vi Emma Stone, Bryce Dallas Howard, Octavia Spencer, Jessica Chastain, Sissy Spacek, og Mike Vogel
Biografi
Kathryn Stockett er fra Jackson, Mississippi. Hun gikk ut fra University of Alabama med en grad i engelsk og kreativ skriving. Deretter flyttet hun til New York City, hvor hun jobbet med utgivelse av tidsskrifter. Siden flyttet hun til Atlanta, hvor hun bor med mannen og en datter.
Debutromanen
Debutromanen Barnepiken handler om forholdet mellom svarte hushjelper og deres hvite fruer i Mississippi på begynnelsen av 1960-tallet. Den 22 år gamle hvite kvinnen Skeeter bestemmer seg for å skrive ned historiene til svarte hushjelper i stedet for å finne en mann og bli gift. Kathryn Stockett vokste selv opp med en slik hushjelp i stedet for en fraværende mor.
Barranquilla
Barranquilla er en by i Colombia, og ligger cirka 24 km fra Det karibiske hav. Byen har et universitet og en flyplass med regulær trafikk. Byen ble grunnlagt i 1629, men den ble ikke særlig stor før på 1900-tallet. I dag har den rundt 1,15 millioner innbyggere og er Colombias fjerde største by.
Byen har en stor produksjon av blant annet bomull, sko, kaffe og petroleum.
Karnevalet i byen er innført på UNESCOs liste over Mesterverker i muntlig og immateriell kulturarv.
Kvinnen ved roret
Kvinnen ved roret, (originaltittel: Frau am Steuer) er en tysk komedie fra 1939, med Lilian Harvey og Willy Fritsch i hovedrollene.
Handling
En ung kontor-arbeider i Budapest frir til sin kollega, som takker ja. Imidlertid får han sparken fordi alle mannlige ansatte i bedriften må være gift, og bryllupet hans fant sted tre dager for sent. Han blir derfor arbeidsledig, samtidig som hans kone blir familiens eneste forsørger. Men han velger etter hvert å forlate henne, og flytter heller tilbake til moren sin.
Hans tidligere sjef forsøker å få til en forsoning mellom det unge paret ved å gjen-ansette den unge mannen i bedriften, men han må i så fall arbeide under sin egen kone. Snart kunngjør imidlertid hans kone at hun er gravid, og hun ønsker å forlate jobben sin for å ta seg av familien deres.
Qazi Massarrat Hussain
Qazi Massarrat Hussain (født 16. mars 1935) var en pakistansk landhockeyspiller som deltok i de olympiske leker 1956 i Melbourne. Hussain vant en olympisk sølvmedalje i landhockey under Sommer-OL 1956 i Melbourne. Han var med på det pakistanske laget som kom på andreplass i landhockeyturneringen. Pakistan vant semifinalen over Storbritannia med 3-2 men tapte finalen mot India med 0-1.
Atuarfik Kapisillit
Atuarfik Kapisillit er folkeskolen i bygda Kapisillit, som ligger i Nuuk kommune sydvest på Grønland.
Skolen har 5 elever og 1 lærer pr 2007. De tilbyr undervisning fra 1. til 9. klasse. 10. til 12. klassetrinn får undervisning i Nuuk.
4. divisjon fotball for menn (Agder)
4. divisjon fotball for menn (Agder) er en regionalliga i fotball under Agder Fotballkrets. Fra og med sesongen 2011 vil 4. divisjon være det høyeste nivået i det regionale divisjonssystemet.
Liste over konger av Preussen
Det følgende er en liste over konger av Preussen av huset Hohenzollern 1701-1918:
4. divisjon fotball for menn (Agder)
Før 2011 var den øverste avdelingen i kretsen ''3. divisjon, avdeling 11''.
Liste over konger av Preussen
Fram til 1772 ble kongene offisielt titulert som konge i Preussen («König in Preußen»), senere som konge av Preussen («König von Preußen»).
Tonal musikk
En komposisjon beskrives som tonal når den er skrevet ut fra et tonalt sentrum. Begrepet brukes gjerne på to forskjellige måter.
For det ene beskriver det musikken fra ca. 1600 til ca. 1915, det vil si musikk fra barokk, rokokko, Wiener klassisisme, romantikk og det tidlige 20.århundre. Som det tonale sentrum defineres her treklangen på første trinnet i den skalaen komponisten har valgt for sin komposisjon. Denne treklangen betegnes som tonika. For en komposisjon i E-Dur er det E-Dur-treklangen som er tonika, for en komposisjon i f#-moll er det f#-moll-treklangen o.s.v. Alle andre akkorder i komposisjonen bygges hierarkisk rundt tonikaen. Dette betyr at hver akkord har en bestemt rolle – en funksjon – i forhold til tonikaen, samt en bestemt rolle i forhold til de akkorder som går foran eller følger etter den.
Det skilles mellom hovedfunksjoner (tonika, subdominant og dominant) og bifunksjoner (mediant og submediant). I andre land benyttes det delvis andre begrep til bifunksjonene.
Det er blitt forsøkt å innføre begrepet tonikal for musikk som faller i den første kategorien, uten at dette har blitt alminnelig akseptert. Det er imidlertid musikk fra de nevnte epokene som dominerer bildet folk flest danner seg av den såkalte klassiske musikken.
Fylkesvei 4310
Fylkesvei 4310 går mellom Nesjane ved Vikeså og Bjerkreim i Bjerkreim kommune.
Frem til 2019 hadde veien betegnelsen fylkesvei 102.
Friidrett under Panamerikanske leker 2015 – 100 meter kvinner
Øvelsen 100 meter kvinner under friidrettskonkurransene ved Panamerikanske leker 2015 fant sted 21. og 22. juli i Toronto, Canada. Den forsvarende mesteren var Rosângela Santos fra Brasil.
Rekorder
Før konkurransen var gjeldende rekorder som følger:
Forsøksheat
Vind: heat 1: +3,0 heat 2: +1,6  heat 3: +4,0
Semifinaler
Vind: heat 1: +2.5 heat 2:
Finale
Vind: +0.9
Ellemelle
Ellemelle er et barneblad for barn mellom 3 og 7 år.
23. serierunde i Eliteserien 2017
23. runde i Eliteserien i fotball for menn 2017 startet med –  lørdag 23. september, hoveddelen av kampene ble spilt søndag 24. september 2017, mens runden ble avsluttet med –  mandag 25. september
Kampfakta
'''Lørdag 23. september''' '''Søndag 24. september''' <div id="Kristiansund v Stabæk"> <div id="Lillestrøm v Rosenborg"> <div id="Strømsgodset v Tromsø"> <div id="Vålerenga v Brann"> '''Mandag 18. september'''
Mao Wenlong
Mao Wenlong (tradisjonell kinesisk: 毛文龍, forenklet kinesisk: 毛文龙, pinyin: Máo Wénlóng, Wade-Giles: Mao Wen-lung; født 10. februar 1579 i Hangzhou i Kina, henrettet 24. juli 1629), stilnavn Zhennan, 振南; pinyin: Zhènnán; Wade–Giles: Chen-nan) var en general i Ming-dynastiets siste tider. Han er mest kjent for sin ledelse av ming-styrken i sjøslag mot mandsjuiske Qing-styrker i Gulehavet under Qing-herskernes erobring av Korea.
Karriere
Mao Wenlong er noen ganger gitt skylden for at mandsjuene den gang invaderte Korea. Han er kjent for å ha operert mot mandsjuene fra baser på den koreanske halvøy - Korea var den gang alliert med Ming-dynastiets Kina. Da mandsjuene satte igang, med en straffeoperasjon mot Joseon-dynastiet i Korea, beordret general Mao de kinesiske styrker til å trekke seg tilbake. Dette opprørte mange handelsfolk i Beijing som frem til da hadde drevet handel med Korea-halvøya.
Mao våget aldri å trekke de større av mandsjuenes byer inn i krigen, selv om det syntes å ha vært klare strategiske fordeler ved å gjøre det. I tillegg betalte Mao bestikkelser til mange evnukker og embedsmenn. På denne måte klarte Mao å sikre seg innflytelesrike allierte i sin egen maktkamp mot Yuan Chonghuan (1584 – 1630), en annen ledende hærfører som kjempet for Ming-dynastiet.
Han var også kjent for bruk av artilleri og for en vellykkede integrering av vesterlandsk militær taktikk i de kinesiske hærstyrker.
Mao Wenlong bedrev også utstraks smuglervirksomhet. Dette klarte han ved hjelp av sin bruk av Mings marinekorps. Virksomheten bidro sterkt til det nordlige Kinas økonomiske liv, på en måte som i høy grad kom Mao til gode. Han ble til slutt avslørt og henrettet for smugling av Yuan Chonghuan, som da var blitt forfremmet av Ming-keiseren så å si til militærdiktator.
Det antas at Maos død var en av grunnene til den økonomiske nedgangen i riket som så fulgte, og således også til Ming-dynastiets undergang.
Korporativisme
Korporativisme (fra det latin corpus, «legeme», i overført betydning «organisasjon») betydde opprinnelig et system der de politiske organene ble sammensatt av utsendinger fra organisasjoner, laug, yrkesgrupper og næringsveier i stedet for valg ved alminnelig stemmerett. Historisk kan begrepet føres tilbake til både stenderstaten og de yrkes- og næringsorganisasjonene som kjøpmenn og håndverkere etablerte fra 1100-tallet av.
Det er to hovedformer for korporativisme, kalt statskorporativisme og samfunnskorporativisme, den ene er totalitær, den andre mer demokratisk og der korporativismen supplerer, snarere enn erstatter demokratiske valg.
Denne første formen ble brukt i det fascistiske Italia. Det var et diktatorisk styringssystem der de korporative institusjonenes viktigste oppgave var å disiplinere medlemsmassene, særlig innen fagbevegelsen og arbeidslivets organisasjoner. Staten skulle selv være en stram korporasjon, med vekt på enhet, disiplin og samarbeid. Det var først og fremst en styringsmodell for tysk og italiensk fascisme i mellomkrigstiden, men er også kjent fra søramerikanske land i perioder etter andre verdenskrig. Den historiske koblingen til fascismen gjorde at korporatismebegrepet lenge var politisk belastet og vanskelig kunne brukes i andre sammenhenger.
På 1970-tallet fikk korporativismebegrepet ny utbredelse, men nå knyttet til en mer liberal og pluralistisk variant. Den liberale korporativismen betyr at et mangfold av interesseorganisasjoner deltar på ulike plan i offentlige råd og vedtaksorganer. Denne formen er ikke opprettet gjennom autoritært eller totalitært dekret, men er snarere vokst fram gjennom frivillig deltagelse, gjennom krav nedenfra eller invitasjon ovenfra.
Myndighetenes framstøt for å trekke organisasjonene inn i beslutningene kan sammenfattes under følgende grunnmotiver:
De skandinaviske land, altså Norge, Sverige og Danmark, samt det mellomeuropeiske landet Østerrike, har ofte blitt trukket fram som land der korporative innslag i statsforvaltningen er særlig framtredende. Årsaker til korporativisme finner man først og fremst i statsvitenskapelig litteratur.
Praktedelgran
Praktedelgran (Abies magnifica) er et bartre i furufamilien som vokser i vestlige USA.
Den blir opptil 77 m høy med en stammediameter på 295 cm. Krona er svært symmetrisk kjegleformet på unge trær, men blir mer søyleformet og uregelmessig på eldre trær. Praktedelgran er nært beslektet med og ligner mye på nobelgran (Abies procera), som overtar lenger nord i Kaskadefjellene. Barken er mørkebrun eller rødbrun med mange svarte greinarr. Konglene er 15–20 cm lange og 7–10 cm brede.
Praktedelgran vokser kun i høytliggende fjellstrøk. Den er utbredt i de sørlige Kaskadefjellene i Oregon og i de nordlige kystfjellene og Sierra Nevada i California. Den vokser også ett sted i Nevada. I sørlige Sierra Nevada finnes den opp til 2740 moh. Trevirket brukes til bygningsmateriale og kryssfinér. Praktedelgran er et populært juletre, men ganske kostbart ettersom det tar lang tid å dyrke.
Trærne i Oregon og nordlige California regnes til Abies magnifica var. shastensis. De er en overgangform mellom nobelgran og praktedelgran og har kanskje oppstått som en hybrid.
Arkeologiåret 1769
Arkeologiåret 1769 er en oversikt over blant annet utgravninger, fødte og avdøde personer med tilknytning til arkeologi i 1769.
Referanser
1769 in archaeology
James Gorman
James «Jim» Edward Gorman (født 30. januar 1859, død 2. november 1929) var en amerikansk skytter som deltok i de olympiske leker 1908 i London.
Gorman ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var Irving Calkins, Charles Axtell og John Dietz. Det var sju lag med fire mann på hvert som deltok i konkurransen som ble gjennomført 11. juli. Gorman skjøt 501 poeng som var det beste resultatet på det amerikanske laget. I den individuelle konkurransen, pistol 50 yards, kom han på tredjeplass med 485 poeng.
Kathe
Kathe er et kvinnenavn dannet som en alternativ skrivemåte av Kate, en opprinnelig engelsk kortform av kvinnenavnet Katharina, som igjen er dannet av det greske ordet katharos, «ren». Det tyske navnet Käthe er en kjæleform av Katherine.
Kjente personer med navnet
Personene i listen er ordnet kronologisk etter fødselsår.
Eindawya-pagoden
Eindawya-pagoden (burmesisk: အိမ်တော်ရာဘုရား; = «kongehuspagoden») er en buddhistisk stupa i Mandalay i Myanmar.
Den ble bygget av kong Pagan Min i 1847, på stedet for hans sommerresidens før han besteg tronen. Den velproporsjonerte helligdommen er forgyllet fra topp til bunn.
Pagoden er 114 ft høy.
STS-110
STS-110 var en romferd til Den internasjonale romstasjonen med den amerikanske romfergen Atlantis. Romfergen ble skutt opp den 8. april 2002 klokken 20:44 UTC fra rampe 39-B ved John F. Kennedy Space Center, og landet ved romsenteret den 19. april 2002 klokken 16:26 UTC.
Hovedmålet med romferden var å frakte det sentrale rammeverksegmentet S0 og Mobile Transporter (MT), en sentral del av det skinnebaserte vedlikeholdssystemet Mobile Base System, opp til romstasjonen. Systemet gjør det mulig for robotarmen Canadarm2 å bevege seg langs hele rammeverket som holder romstasjonen sammen.
Mannskap
Tall i parentes angir antall romferder den enkelte har vært med på, inkludert denne romferden.
Bolinder
Bolinders (grunnlagt i 1844) var et svensk mekanisk verksted, kjent i Norge for sine båtmotorer på tidlig 1900-tall.
Bolinders lagde i 1893 Sveriges første motor med intern forbrenning, tegnet av Weyland. I 1897 ble Rundlöf leid inn med en totakts råoljemotor som resultat. Erik August Bolinder overtok selskapet etter at brødrene gikk bort før 1900 en gang. I 1909 startet man også produksjonen ved Kallhälls gård i Järfälla. Deres første traktor fra 1913 var en totakter med to sylindre og 30 hestekrefter. De to fabrikkene hadde 1900 ansatte i 1919. På 1920-tallet drev den pålitelige og brennstoff-effektive Bolinder 80 % av alle verdens fiskebåter. I 1932 ble selskapet delt i to: Motorproduksjonen gikk sammen med Munktells i Eskilstuna og fikk navnet Bolinder-Munktell. Etter at dette ble kjøpt av Volvo i 1950 fikk man anleggsmaskinene BM-Volvo.
Todd Young
Todd Christopher Young (født 24. august 1972 i Lancaster i Pennsylvania) er en amerikansk advokat og politiker som har representert Indiana i USAs senat siden 2017. Fra 2011 til 2017 representerte han Indiana's 9th congressional district i Representantenes hus. Young er en republikaner. Han ble valgt inn i senatet den 8. november 2016 som Dan Coats' etterfølger. Fra 2019 til 2021 ledet han National Republican Senatorial Committee.
Tidlig liv og utdannelse
Young ble født 24. august 1972 i Lancaster i Pennsylvania som det andre av tre barn til Nancy R. (f. Pierce) og Bruce H. Young. Han bodde i Marion County i Indiana i flere år før familien slo seg ned i Hamilton County i Indiana, hvor han gikk på offentlig skole og vant en delstatstittel i fotball. I 1990 ble Young uteksaminert fra Carmel High School i Carmel i Indiana.
Militær karriere
Etter high school vervet Young seg til United States Navy og tjente i Newport i Rhode Island. I mai 1991 valgte USAs marineminister ham til å gå på United States Naval Academy i Annapolis i Maryland hvor klassekameratene valgte ham til klasseoffiser og han spilte på lagets fotballag. I 1995 ble han uteksaminert cum laude med en B.S. i statsvitenskap og tok en stilling i U.S. Marine Corps.
Etter Annapolis trente Young på The Basic School i Quantico i Virginia. I 1996 fullførte han Naval Intelligence Officer Basic Course i Dam Neck i Virginia. Young ledet deretter etterretningsdepartementet på VMU-2, en droneskvadron basert i Cherry Point i Nord-Carolina. Mens han var stasjonert i Chicago-området i 2000 tok Young en MBA på University of Chicago Graduate School of Business.
Etter militæret
Young ble utskrevet i 2000 med graden Captain. Young bodde et år i London og gikk på University of Londons Institute of United States Studies. Etter å ha skrevet en avhandling om midtvestlig jordbruks økonomiske historie fikk Young i 2001 en MA i amerikansk politikk.
I løpet av sommeren 2001 reiste Young til tidligere kommunistiske land i Øst-Europa hvor han studerte overgangen fra sentraliserte økonomier til frie markeder gjennom et program med Handelshochschule Leipzig, den første private forretningsskolen i Øst-Tyskland. Han jobbet som adjunkt i informasjon og samfunnskontakt på Indiana Universitys School of Public and Environmental Affairs og tok jusstudier om kvelden. I 2004 tok han en stilling som konsulent for Crowe Chizek and Company.
I 2006 tok Young en J.D. på Indiana University Robert H. McKinney School of Law, hvor han var president for universitetets kapittel av Federalist Society. Etter uteksaminering tok han en jobb med advokatfirmaet Tucker and Tucker, P.C. i Paoli i Indiana. I 2007 deltok Young i Indiana Leadership Forum.
Tidlig politisk karriere
I 2001 flyttet han til Washington, D.C. hvor han i en kort periode jobbet for den konservative tankesmien The Heritage Foundation. Han tok deretter en jobb i senator Richard Lugars stab. I 2003 jobbet Young som frivillig for Mitch Daniels' valgkamp i guvernørvalget i Indiana. Han var en delegat til Indiana Republicans delstatskonferanse. Fra 2007 til 2010 var Young Assistant Deputy Prosecutor for Orange County i Indiana. I 2007 stiftet Young en lobbygruppe for begrenset offentlig pengebruk, National Organization for People vs. Irresponsible Government Spending.
Valg
Den 26. januar 2009 annonserte Young at han skulle stille til valg for setet i Indianas 9. kongressdistrikt som republikaner.
Young konkurrert med republikanerne Mike Sodrel og Travis Hankins for partiets nominasjon og vant. Han utfordret den sittende demokraten Baron Hill i valget. Young fikk støtte fra tidligere visepresident Dan Quayle samt viseguvernør Becky Skillman, Indianas generaladvokat Greg Zoeller, Secretary of State Todd Rokita, delstatsrevisor Tim Berry og Indianas finansminister Richard Mourdock.
Young vant valget over Baron hill den 2. november 2010, og tok sin plass i den 112. amerikanske kongress i januar 2011.
Young vant gjenvalg to ganger, over Shelli Yoder med 55 % av stemmene i det nylig omorganiserte niende distriktet i 2012 og over Bill Bailey med 62 % av stemmene i 2014.
Mandatsperiode
Young er medlem av Republican Main Street Partnership sammen med tre andre republikanske senatorer. Main Street Partnership ses på som en gruppe moderate republikanere. I 2013 gav National Journal Young en rating på 59 % konservativ og 31 % liberal, en økonomisk rating på 69 % konservativ og 30 % liberal, en sosial rating på 57 % konservativ og 42 % liberal og en utenrikspolitisk rating på 77 % konservativ og 15 % liberal.
I den 112. kongressen stemte Young med Det republikanske parti 95 % av tiden. I den 113. kongressen rangerte Human Rights Campaign, som måler politikeres støtte for LHBT-saker, Young på 30 %. I juli 2012 tok Young over som hovedsponsor for the REINS Act, et lovforslag som ble vedtatt i underhuset i 2011 og trengte godkjennelse i kongressen for avgjørelser som kom til å ha en økonomisk effekt på over $100 millioner.
I den 112. kongressen var Young medlem av House Budget Committee og House Armed Services Committee. På sistnevnte fokuserte han på militær makt til sjøs, elektronisk krigføring og militærstrategi for USA. I det første møtet av den 112. kongressen tok han en av German Marshall Funds Congressional Fellows som assistent.
I 2010 sa Young at han var usikker på hva som forårsaket global oppvarming, og påstod at det kunne være solflekker eller normale sykluser, og at «the science is not settled.» Samme år signerte avla han et løfte sponset av Americans for Prosperity om å stemme mot lovforslag som skulle takle global oppvarming som ville føre til økte skatter.
I 2011 stemte han for the Energy Tax Prevention Act. I 2014 sa han at det var «not necessarily the case» at der var enighet i det vitenskapelige samfunnet når det kom til global oppvarming.
Lovforslag
Da han introduserte the Fairness for American Families Act argumenterte Young at «rather than driving healthcare costs down, the individual mandate is imposing a new tax and burdensome costs on middle class families» og at derfor «hardworking Americans deserve the same exemptions that President Obama is unilaterally granting to businesses and labor unions.»
2016
Young fikk en overlegen seier over Stutzman i primærvalget den 3. mai med 67 % av de omtrent 1 million stemmene. Han skull originalt møte tidligere representant Baron Hill, som Young hadde slått i 2010 for å sikre sin plass i Representantenes hus, men Hill annonserte den 11. juli at han trakk seg fra valget. Hill ble erstattet av Evan Bayh som hadde holdt mandatet fra 1999 til 2011. Young slo Bayh i valget den 8. november, med 52 % av stemmene mot Bayhs 42 %.
2022
Young vant gjenvalg i 2022, med 58,6 % av stemmene over demokratenes nominasjon Thomas McDermott Jr. som fikk 37,9 %.
Mandatsperiode
Den 3. januar 2017 ble Young tatt i ed for den 115. amerikanske kongress av visepresident Joe Biden. Young var den niende minst partipolitiske senatoren i det første møtet av den 115. kongressen ifølge Bipartisan Index, som var opprettet av Lugar Center og Georgetowns McCourt School of Public Policy for å måle hvordan kongressmedlemmer stemmer i forhold til sitt eget parti og motstanderpartiet. GovTrack påpekte at i samme periode deltok Young i flere partiuavhengige lovforslag enn noen andre senatorer i sitt første år.
Young hadde planlagt å stemme for godkjennelsen av valgmannsstemmene den 6. januar 2021. Young sa også at han støttet opprettelsen av en partipolitisk uavhengig Election Integrity Committee som skulle undersøke presidentvalget i 2020. På vei inn i kongressbygget før opptellingen den 6. januar 2021 ble Young møtt av anklager fra Trump-supportere. Han ble spurt om hvorfor han skulle stemme for godkjenningen, som Trump-supporterne mente kom som et resultat av valgfusk. Young forklarte at «When it comes to the law, our opinions don’t matter — the law matters.» Redaksjonen i South Bend Tribune skrev «Young was right to reject the move that Braun had embraced — but his words should have come two months earlier, not at the last minute. That would have been upholding his duty and fulfilling his oath of office.» Han deltok i opptellingen da kongressen ble stormet. Under angrepet tvitret Todd «This is not a peaceful protest – it is violence and reprehensible. It must stop.» Todd stemte for godkjennelsen da opprøret var nedslått. I etterkant av angrepet ville Young ikke kommentere på om han støttet bruken av det 25. grunnlovstillegget for å fjerne Trump, da han stolte på at visepresidenten og Trumps ministre ville «conscientiously and legally carry out their duties until Jan. 20.»
I 2021 fremmet Todd Young og senater Chuck Schumer (D-NY) the U.S. Innovation and Competition Act, et lovforslag som skulle godkjenne investering av $110 milliarder i grunnleggende og avansert teknologiforskning innen de neste fem årene med det mål å forbigå Kina innen teknologiske felt over de kommende årene.
Politiske posisjoner
Young er medlem av Republican Main Street Partnership en gruppe som beskriver seg selv som en gruppe som presenterer sentrum-republikanske løsninger i politikken; de regnes som en sentrum til sentrum-høyre republikansk organisasjon. Han har en konservativ rating på 79,85 % fra American Conservative Union. Han fikk en rating på 0 % av den progressive gruppen Americans for Democratic Action. Ifølge FiveThirtyEight stemte Young sammen med president Trump 82,2 % av tiden. Basert på analysering av voteringer i 2013 avgjorde den partipolitisk uavhengige National Journal at Young hadde en konservativ rating på 69 % og en liberal rating på 31 %.
Abort og prevensjon
Young er en abortmotstander. Han fikk støtte fra National Right to Life Committee (NRLC) som gav ham en rating på 100 % i 2018; han har en rating på 0 % fra gruppene NARAL Pro-Choice America og Planned Parenthood. Young mener også at arbeidsgivere med religiøse unntak ikke skal tvinges til å tilby prevensjonsmidler til ansatte kvinner. Han var co-sponsor for et lovforslag som ville kutte støtten til Planned Parenthood og stemte for å hindre at føderale midler skulle gå til organisasjonen.
Våpenlover
National Rifle Association (NRA) støttet Young i senatorvalget i 2016 og har gitt ham en rating på A+. I 2018 gav Gun Owners of America Young en rating på 50 % hvor NRA hav ham en mye høyere rating på 100 %.
Innvandring
Young er mot the DREAM Act og en vei til statsborgerskap for de nesten 12 millioner papirløse immigrantene i USA. NumbersUSA, som ønsker å begrense innvandring, har gitt ham en rating på 80 % mens Federation for American Immigration Reform, som også ønsker strengere innvandringslover, gav ham en rating på 100 %; American Immigration Lawyers Association, som støtter en reform av innvandringslovene, gav Young en rating på 33 %. UnidosUS, tidligere La Raza, som også støtter en reform, gav Young en rating på 59 % i 2014. Young har sagt at han vil at innvandringssystemet skal være basert på arbeidsevne og ferdigheter. I 2018 introduserte han i samarbeid med senator Ted Cruz et lovforslag som skulle stanse separasjonen av familier på grensen som hadde komt fra president Trumps politikk med nulltoleranse.
LHBT-rettigheter
Organisasjonen On the Issues regner Young som nøytral når det gjelder likekjønnet ekteskap; han fikk en rating på 30 % av Human Rights Campaign (HRC), som støtter likekjønnet ekteskap og homofiles rettigheter, som indikerer en blandet voteringshistorikk. I 2016 gav HRC ham en rating på 2 %. Young mener at lovgivning for likekjønnet ekteskap bør være opp til delstatene. Han sa at han støtter policy som lar homofile og lesbiske tjene i militæret uten å skjule sin seksualitet. I 2016 var Young en av republikanerne som stemte med demokratene til fordel for en endring som ville videreført president Obamas presidentordre som hindret føderale oppdragsmottakere å diskriminere basert på seksuell legning. Han var en av 30 republikanere som stemte for en endring som ville hindret føderale oppdragsmottakere å diskriminere, men stemte mot en lignende endring i et lovforslag om militær pengebruk. I 2022 var han en av 12 republikanere som stemte for The Respect for Marriage Act, som lovliggjør likekjønnet ekteskap på føderalt nivå.
Høyesterett
Den 6. oktober 2018 stemte Young for bekreftelsen av Brett Kavanaugh til USAs høyesterett.
I mars 2019 var Young en av 12 senatorer som la frem en resolusjon som ville innføre en grunnlovsendring som begrenset høyesterett til ni dommere. Resolusjonen ble presentert etter at flere demokratiske presidentkandidater uttrykte at de var åpne for idéen om å øke antallet dommere i høyesteretten.
Utenrikspolitikk
I juli 2017 stemte Young for the Countering America's Adversaries Through Sanctions Act som innførte sanksjoner mot Russland, Iran og Nord-Korea.
Young var en cosponsor for Israel Anti-Boycott Act, som ville gjort det ulovlig for amerikanske selskaper å delta i boikott av Israel og Israelse bosettelser på Vestbredden.
Young fordømte folkemordet på rohingyaene i Myanmar og ba om en tydeligere respons på krisen.
I 2021 introduserte Young et lovforslag i samarbeid med senator Tim Kaine som ville opphevet fullmakten til å erklære krig fra 1991 og 2002 som har blit brukt av den utøvende gren for å starte langvarige konflikter i Midtøsten uten godkjennelse fra kongressen.
Stormingen av den amerikanske kongressen i 2021
Den 28. mai 2021 stemte Young mot opprettelsen av en uavhengig kommisjon som skulle etterforske stormingen av den amerikanske kongressen i januar 2021.
Privatliv
Todd Young og Jennifer Tucker, tidligere visepresident Dan Quayle niese, ble gift i 2005. Paret har fire barn.
Ifølge OpenSecrets.org var Youths formue i 2018 negativ, med en gjeld på over $1,3 millioner.
Fylkesvei 4296
Fylkesvei 4296 går mellom Røysland i Bjerkreim og Tengs i Eigersund.
Geilenkirchen
Geilenkirchen er en by i Kreis Heinsberg i den tyske delstaten Nordrhein-Westfalen. Byen ligger 20 km nord for Aachen ved grensa til Nederland på bredden av elva Wurm. 1. april 2006 hadde den 28.723 innbyggere. Byen gir navn til NATOs flyplass NATO Air Base Geilenkirchen, som er base for AWACS. Disse opereres av multinasjonale mannskaper fra femten land: Belgia, Canada, Danmark, Hellas, Italia, Luxembourg, Nederland, Norge, Polen, Portugal, Spania, Tyrkia, Tyskland, Ungarn og USA.
Godwin Obasi
Godwin Patrick Olu Obasi (født 24. desember 1933 i Ogori, Nigeria, død­ 3. mars 2007 i Abuja, Nigeria) var generalsekretær i Verdens meteorologiorganisasjon (WMO) fra 1984 til 2003.
Obasi hadde utdannelse i matematikk og fysikk fra Canada. Han tok doktorgraden i meteorologi ved Massachusetts Institute of Technology i USA i 1963. For avhandlinga fikk han Rossby-prisen. Han arbeidde ved det nigerianske meteorologiske instituttet noen år, og deretter ved Universitetet i Nairobi. I 1978 flytta han til Genève for å overta stillinga som leder av opplæringsavdelinga i WMO.
På verdensmeteorologikongressen i 1983 blei han valgt til generalsekretær med tiltredelse 1. januar 1984. Han blei gjenvalgt fire ganger og blei til slutt utnevnt til generalsekretær emeritus.
Adelsgods
Adelsgods betegner benefisert gods som tilhørende adelen. Dette er en type mensalgods som aldri har gjort seg særlig gjeldende i Norge. Nedover i Europa var imidlertid denne godstypen mer vanlig, sammen med kanselligods, en bestemt type gods i hertugdømmene Slesvig og Holstein, og der utgjorde de den lokale avarten av riddergodsene innenfor føydaltidens Tyskland.
Godwin Obasi
Obasi var leder for WMO i en periode da globale klimaendringer blei et aktuelt tema. Han var sentral i forhandlingene rundt flere internasjonale klimaavtaler og ved etableringa av FNs klimapanel.
Slaget ved Jarmuk
Slaget ved Jarmuk (andre stavemåter: Yarmouk, Yarmuk, Yarmuq, eller på gresk, Hieromyax) i august 636, var et slag mellom militære styrker tilhørende det muslimsk-arabiske Rashidun-kalifatet og styrkene til Østromerriket. Slaget besto av flere trefninger, nær Jarmuk-elva (langs nåtidens grense mellom Syria og Jordan) sørøst for Genesaretsjøen. Rashidun-kalifatet seiret, og østromerriket hersket aldri igjen sør for Anatolia.
Rashidun-kalifatet
Rashidun-kalifatet eksisterte mellom 632 og 661, og blivende statssjefer var Abu Bakr, Umar ibn al-Khattab, Uthman ibn Affan, Ali ibn Abi Talib og Hasan ibn Ali (Disse regjerte som kalifer. Førstnevnte regjerte med tittelen «etterfølger av Allahs sendebud» (Khalifa-tul-Rassool), og de to neste kalifene hadde tittelen «lederen av de troende» (amir al Muminin).
Isaac Barrow
Isaac Barrow (født 1630, død 4. mai 1677) var professor i matematikk og gresk, og hadde Isaac Newton som en av sine elever. Han ble mest berømt for sitt arbeid i matematikk. Han studerte ved University of Cambridge.
Hippolyte Fizeau
Han oppdaget det samme fenomenet i elektromagnetiske bølger som Doppler gjorde i lydbølger, nemlig Dopplereffekten. Dette skjedde i 1848, uavhengig av Doppler. I Frankrike kalles effekten av og til «effet Doppler-Fizeau».
Fizeau gjorde snart det første forsøket på å utvide Dopplers analyse til lys. Imidlertid trenger ikke lysbølger noe medium for å bevege seg og en korrekt forståelse av Doppler-effekten for lys forutsetter bruk av Den spesielle relativitetstorien. Se relativistisk dopplereffekt.
Fylkesvei 7486
Fylkesvei 7486 går mellom Kvikstad og Ljønesgradden i Bodø kommune. Veien er 4,6 km lang.
Frem til 2019 hadde veien betegnelsen fylkesvei 553.
Peterson (firma)
Peterson AS er en bølgepapp-produsent i Sarpsborg som kan spore sine røtter tilbake til Moss i 1801; inntil 2006 var det kjent under navnet M. Peterson & Søn. Firmaet har i dag fabrikker i Sarpsborg og Sykkylven i Norge, i Norrköping og Bäckefors i Sverige og i Randers i Danmark. I 2012 kjøpte Pemco 100 % av aksjene i Peterson AS. I 2015 ble bølgepappdelen av Peterson Packaging kjøpt av belgiske VPK Packaging Group, og papir- og massivpappfabrikken på Ranheim ble beholdt av Pemco.
Alesha Dixon
Alesha Anjanette Dixon (født 7. oktober 1978 i Welwyn Garden City i Hertfordshire i England ) er en engelsk sanger, rapper, danser, tv-personlighet og skribent. Hun slo gjennom med gruppen Mis-Teeq på begynnelsen av 2000-tallet og har siden vært progamleder og dommer i en rekke tv-show og konkurranser. I 2023 skal hun lede Eurovision Song Contest fra Liverpool.
Bakgrunn
Dixon fikk oppmeksomhet i Storbritannia tidlig i 2000-årene som medlem av R&B- og hiphopgruppen Mis-Teeq. Bandet ble oppløst i 2005, og Dixon startet da en solokarriere med platekontrakt med Polydor Records. Hun spilte inn debutalbumet, Fired Up i 2006, og slapp debutsingelen «Lipstick», etterfulgt av «Knockdown». Parallelt med disse utgivelsene sang populariteten, og hun mistet etter hvert kontrakten med Polydor.
I 2007 vant Dixon den femte sesongen av dansekonkurransen Strictly Come Dancing på BBC One. Deltakelsen førte til et musikalsk comeback, og hun fikk kontrakt med Asylum Records. I 2008 ga hun ut sitt andre album, The Alesha Show, som ble sertifisert med platinastatus i Storbritannia og inneholdt de suksessrike singlene «The Boy Does Nothing» og «Breathe Show» – der sistnevnte skaffet henne sin høyeste Brit Award-nominasjon.
I 2009 ble Dixon dommer på sesong syv av Strictly Come Dancing, og det påfølgende året kom tredjealbumet The Entertainer. I 2012, kort tid etter dommerjobben i sesong ni av Strictly Come Dancing, startet Dixon som dommer på ITVs talentkonkurranse Britain's Got Talent. Hennes fjerde album, Do It for Love, ble utgitt i 2015.
I 2020 var Dixon dommer på America's Got Talent: The Champions, og i 2021 var hun dommer på Walk the Line. I 2022 var hun dommer på sesong 10 av Australia's Got Talent.
Som tv-programleder har hun ledet show som Alesha's Street Dance Stars (2010), Your Face Sounds Familiar (2013), Text Santa (2014–2015), Dance Dance Dance (2017), The Greatest Dancer (2019–2020) og Comic Relief (2019–2022). I 2023 er hun en av programlederne for Eurovision Song Contest fra Liverpool.
Hun har også skrevet en barnebok-serie kalt Lightning Girl.
Silje Bolset
Silje Elin Bolset (født 5. mars 1975) er en norsk tidligere håndballspiller fra Stord. Hun har 16 kamper for Norges kvinnelandslag i håndball i perioden juli 1996 til mars 1997 og gjorde 17 mål. Hun vant vann EM-sølv med Norges landslag i 1996.
Bolset spilte fra ung alder på Stord Idrettslag sitt håndballag, for det meste på nivå to i seriesystemet. Hun var storscorer for Stord frem til 1996. De neste tre sesongene spilte hun for Byåsen IL, et av de absolutte topplagene i norsk handball på den tiden. Sommeren 1996 fikk hun plass i den norske troppen til Sommer-OL 1996 i Atlanta i USA, der Norge kom på fjerdeplass. I desember samme året deltok hun i Håndball-EM 1996 i Danmark, et mesterskap som sluttet med at arrangørlandet vant over Norge i finalen. Bolset fikk ikke plass i de 12 mann store finalemannskapene, verken i bronsefinalen mot Ungarn i Atlanta eller i EM-finalen i Herning. Fra 1999 til 2003 hadde Bolset en sentral posisjon i Sola HK sitt toppserielag. Plaget av skader la hun opp 28 år gammal.
Kuthodaw-pagoden
Kuthodaw-pagoden (er et tempelanlegg fullført i 1868 i byen Mandalay i Myanmar. Det består av 729 paviljongartige templer, hvori det i hver og en er en hvit marmorplate. Disse templer kalles også stupaer.
Pali-kanonen er gjenngitt på marmorplatene. Dette er en tekst om Buddhas liv og lære. Bokstavene var opprinnelig forgylte, men er blitt sterkt svekket etter mange år. Pagoden betegnes også som «verdens største bok». Før dette anlegget ble til, var sisse tekstene bare nedtegnet på pergamenter.
Mist i anlegget ligger dessuten den forgylte Maha Lawka Marazein-pagoden, som ble bygd allerede etter 1857 etter Shwezigon-pagodens tegninger.
Ludwig-Holger Pfahls
Ludwig-Holger Pfahls (født 13. desember 1942 i Luckenwalde) er en tysk politiker (CSU). Han var president for Bundesamt für Verfassungsschutz fra 1985 til 1987, og fra 1987 til 1992 statssekretær i Forsvarsdepartementet.
Bakgrunn, utdannelse og yrke
Han var sønn av en offiser, og er utdannet jurist med doktorgrad. Han virket som dommer ved Bayerisches Oberstes Landesgericht og som statsadvokat for næringslivssaker.
Politisk karrière
Fra 1974 arbeidet Pfahls i det nye bayerske miljøverndepartementetet og i 1976 ble han parlamentarisk sekretær i Det bayerske statskanselli, hvor Franz-Josef Strauss oppdaget ham og gjorde ham til sin personlige sekretær da han ble statsminister i 1978. Fra 1981 var Pfahls sjef for statsministerens kontor, og i 1982 ble han sjef for den såkalte «Grundsatzabteilung» i statskanselliet.
I 1985 ble Pfahls utnevnt til president for Bundesamt für Verfassungsschutz. Forsvarsminister Manfred Wörner (CDU) kalte ham til det føderale forsvarsdepartementetet som statssekretær på forslag fra Strauss i 1987. Han var ansvarlig for rustningskontroll, anskaffelse og eksport av våpen.
På grunn av manglende innbetaling av partikontingent ble han strøket fra CSUs medlemslister i 2000.
Korrupsjonsanklager i forbindelse med våpensalg
Det er blitt fremsatt påstander om at Pfahls skal ha tatt imot flere millioner mark i smørepenger fra våpenlobbyister. Konkret er Pfahls blitt anklaget for korrupsjon og skatteunndragelse i forbindelse med et våpensalg til Saudi-Arabia. I 1999 utstedte statsadvokaten i Augsburg en arrestordre på ham. Riksadvokaten i Bayern overprøvet denne beslutningen; noe som knapt er skjedd tidligere. I mellomtiden reiste Pfahls til Taiwan og holdt seg borte fra Tyskland i de neste fem årene. Hans spor forsvant i Taipei 6. juli 1999, og det kan synes som han har bodd i Hongkong. Den daværende statsadvokaten i Augsburg utelukket ikke at Pfahls var blitt advart på forhånd av venner i den bayerske justistjenesten.
Men den 13. juli 2004 ble han arrestert i Paris og utlevert til Tyskland 20. januar 2005. 3. august samme år ble han fritatt for skyld i korrupsjonsanklagen, etter at tidligere kansler Helmut Kohl tok på seg ansvaret for våpenhandelen med Saudi-Arabia. Pfahls ble isteden 12. august dømt for å ha skaffet seg fordeler og for skatteunndragelse til en minimal fengselsstraff på to år og tre måneder. 1. september ble han løslatt, da man tok høyde for tiden han hadde sittet i varetekt siden han ble arrestert i Frankrike.
José Ivo Lorscheiter
José Ivo Lorscheiter (født 7. desember 1927 i São José do Hortêncio i Brasil, død 5. mars 2007 i Santa Maria i Brasil) var en brasiliansk, katolsk biskop som ble kjent på grunn av sin kritikk mot det brasilianske militærdiktaturet.
Ludwig-Holger Pfahls
Korrupsjonsanklager i forbindelse med våpensalg
I oktober 2005 avslørte en fjernsynskanal at Pfahls under sin langvarige flukt var blitt støttet av de franske sikkerhetstjenester Direction de la surveillance du territoire og Direction Générale de la Sécurité Extérieure, som hadde hjulpet ham å passere ubemerket forbi personkontroller på lufthavner. Motivet synes å være å unngå å røre opp i den pågående Elf-skandalen og Leuna-affæren, som han også var innviklet i, og kan også forklares med politisk og personlig vennskap mellom franske og tyske konservative.
José Ivo Lorscheiter
Liv og virke
Ivo Lorscheiter stammet fra en enkel og tysk religiøs innvandrerfamilie. Han ble presteviet i Roma den 20. desember 1952. Tilbake i Brasil underviste han først på juniorseminar og etterpå som professor. I 1965 ble han utnevnt til hjelpebiskop i Porto Alegre. Fra 1974 til han trakk seg tilbake i 2004 var han biskop i Santa Maria. 1971–1979 var han sekretær for den brasilianske biskopenes konferanse og 1979–1986 dens president.
Han døde etter lang tids sykdom, 79 år gammel.
Episkopalgenealogi
Hans episkopalgenealogi er:
Chuck Leo
Charles Leo (født 29. august 1934 i Niagara Falls i New York, død 7. oktober 2010 i Rochester i New York) var en offensive lineman i amerikansk fotball som spilte for American Football Leagues Boston Patriots fra 1960 til 1962 og AFLs Buffalo Bills i 1963. Han ble utnevnt AFL All-Star i 1961.
Etter spillerkarrieren solgte Leo utstyr for bygningsarbeid i New York i 35 år.
Fest i Paris
Fest i Paris (originaltittel: La fête à Henriette) er en fransk komedie fra 1952 regissert av Julien Duvivier, med Dany Robin, Michel Auclair og Hildegard Knef i hovedrollene.
Ragnar Baartvedt
Ragnar Johannes Baartvedt (født 11. mars 1921 i Larvik, død 30. august 1998) var en norsk journalist i NRK. Han ble ansatt i NRK radios nyhetsavdeling før han begynte i NRK fjernsynet i 1963. Her arbeidet han i Dagsrevyen til 1970, da han gikk over i Samfunnsavdelingen. Baartvedt gikk av med pensjon i 1991. Han hadde også noen filmroller.
Fest i Paris
En engelskspråklig nyinnspilling ble laget i 1964 med William Holden og Audrey Hepburn.
Handling
Etter avvisningen av deres siste - og veldig absurde - manus, forsøker to manusforfattere å forberede en ny film. Det nye scenariet deres fokuserer på Henriette, en attraktiv, livlig kvinne fra Paris, og hvordan hun planlegger å tilbringe den franske nasjonaldagen 14. juli i Paris - som hun skal feire sammen med forloveden hennes.
Men etter hvert dukker det opp en rekke forskjellige andre karakterer inn i historien, og de blir med på å gjøre en tradisjonell festdag til noe mer eventyrlig enn forventet.
Jacob Gulliksen Styrmoe
Jakob Gulliksen Styrmoe (født 1823, død 1886) var ordfører i Skoger kommune, nå en del av Drammen, i periodene 1862-1865 og 1870-1873. Han grunnla også Styrmoes bryggeri i Danvik i Drammen i 1877.
Jakob Gulliksen Styrmoe vokste opp på Styrmo gård, langs Numedalslågen, i Lardal i Vestfold.
Jakob Gulliksen Styrmoe omtales som en foregangsmann innen jordbrukets og husdyravlens område, hans fjøsbedrift var kjent langt utenfor herredets grenser. Gulliksen Styrmoe var tre ganger suppleant til Stortinget.
Gjetslebolle
Gjetselboller ble dreid eller svarvet av tre. De har form som en flatklemt kule med en karakteristisk utbøyd munningsrand. Under transporten ble gjetselbollen lukket med et skinn som ble surret tett og fast med en snor rundt munningsranden.
Eksterne lenker
Se gjetsleboller i DigitaltMuseum
Pamela Springsteen
Pamela Sue Springsteen', født 8. februar 1962 i New Jersey er en amerikansk fotograf og skuespiller. Hun er søster av Bruce Springsteen og som fotograf har hun tatt bilder for mange av hans albumomslag.
Østerrikes Grand Prix 2018
Østerrikes Grand Prix 2018 (offisielt navn: Formula 1 Eyetime Großer Preis von Österreich 2018) var et Formel 1-løp som ble arrangert 1. juli 2018 på Red Bull Ring i Spielberg bei Knittelfeld, Steiermark], Østerrike. Det var det niende løpet i Formel 1-sesongen 2018 og 32. gang Østerrikes Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing-TAG Heuer. Ferrari-førerne Kimi Räikkönen og Sebastian Vettel tok andre- og tredjeplassen.
Kvalifisering
Noter:
Slohokej Liga
Slohokej Liga er et multinasjonalt ishockey ligaen i Europa. Konkurransen består av lag fra Slovenia, Østerrike, Kroatia og Serbia. Noen få lag i ligaen er 2.lag for klubber som spiller i Ebel – Erste Bank Eishockey Liga (Graz, Jesenice og Olimpija). Andre slovensk lag bruker liga for fremtidig utvikling av unge slovenske spillere og har de fleste av deres team turnusplaner laget opp fra spillere på 21 år og yngre.
Fylkesvei 4264
Fylkesvei 4264 går mellom Helleland i Eigersund og Eia i Sokndal.
Frem til 2019 hadde veien betegnelsen fylkesvei 32.
Olaf Hannibal Sommerfeldt Klingenberg
Olaf Hannibal Sommerfeldt Klingenberg (født 17. september 1811 i Molde, død 10. mars 1873 i Melhus) var en norsk embetsmann. Han var fogd i Strinda og senere i Gauldalen.
Han var bror av major Johannes Benedictus Klingenberg, samt far til generalmajor Trygve Olafssøn Klingenberg og overrettssakfører Sverre Olafssøn Klingenberg.
Scenespill (album)
Scenespill er et musikkalbum med Terje Formoe, utgitt i 1980. Coveret er malt av broren Erik Formoe.
Finn
Finn kan sikte til
Walt Livingston
Walter Livingston (født 12. september 1934 i Ravenna i Ohio) er en tidligere amerikansk fotballspiller for Boston Patriots. I college spilte han for Heidelberg University.
Jamahiriya
Jamahiriya er et arabisk uttrykk som vanligvis blir oversatt med «massenes stat». Uttrykket, en neologisme innført av Muammar al-Gaddafi, er tenkt å være et generisk uttrykk som beskriver en styreform, som i en «republikk styrt av massene».